Leikmenn fá þrjú spil á mann og eiga spilin að liggja á borðinu fyrir framan þá og snúa niður . Ofan á hvert spil er svo lagt annað spil sem snýr upp . Hver spilari fær svo þrjú spil til að hafa á hendi . Að þessu loknu er stokkurinn settur á grúfu á mitt borðið . Fyrst af öllu skal geta þess að tvö spil eru í sérstöku hlutverki í þessu spili ; tvisturinn og tían . Tvisturinn getur komið í stað hvaða spils sem er og þess vegna má leggja hann ofan á öll spil og á sama hátt má leggja hvaða spil sem er ofan á hann . Tían er sérstök að því leyti að hún sprengir bunkann , þ.e.a.s. hana er hægt að leggja ofan á hvaða spil sem er og er þá bunkinn tekinn úr leik . Leikmaðurinn sem setti tíuna út má síðan leggja nýtt spil á borðið . Það sama gildir ef leikmaður setur út fjögur spil með sama talnagildi , þá springur bunkinn sömuleiðis . Leikmaðurinn með lægsta spilið byrjar að setja út . Hann má setja út fleiri en eitt spil í einu , svo lengi sem það er með sama talnagildi , t.d tvo fjarka . Það þarf þó að draga úr bunkanum jafnmörg spil og maður leggur út því það eiga alltaf að vera a.m.k þrjú spil á hendi . Næsti spilari leggur síðan út jafnhátt eða hærra spil en spilarinn á undan og dregur jafnmörg og hann lagði út . Þannig gengur spilið réttsælis og spilarar gera koll af kolli . Ef leikmaður getur ekki gert má hann taka áhættu og taka spil úr bunkann sem hann leggur svo beint á kastbunkann þannig að allir sjái hvaða spil þetta er . Ef það er heldur ekki nógu hátt þarf hann að taka allan bunkann upp . Þegar bunkinn er búinn og leikmaður er búinn með þau spil sem hann hafði á hendi á hann næst að nota spilin sem liggja í borðinu og snúa upp . Spilari verður að spila þeim út áður en hann notar þau sem eru á grúfu . Spilari má ekki kíkja á þessi spil áður en hann spilar þeim út . Það sama gildir og áður , ef spilið er lægra en efsta spilið í kastbunkanum þarf spilarinn að taka kastbunkann og hafa hann í höndinni . Afbrigði : Hægt er að lauma spili inní bunkann , óháð því hvaða spilari á að gera . Spilið sem laumað er inní bunkann þarf að vera af sömu tegund og spilið efst í bunkanum . En þá breytist röðin og næsti spilari á eftir þeim sem laumaði á leik . Annað afbrigði er að hafa fleiri spil með sérstök hlutverk , þá er nían talin vera gagnsæ , þ.e hún má fara á hvaða spil sem er en næsti spilari verður að setja jafnhátt eða hærra en spilið sem er undir níunni . Fimman er þá þannig að þegar spilari setur hana út verður næsti spilari að setja út spil sem er lægra en fimma . Annað afbrigði : Leyft að breyta spilum . Spilarar byrja á því að breyta þeim spilum í borðinu sem snúa upp . Tilgangurinn með því er að eiga sem best spil þegar öll spil á hendi eru búin . Einungis er hægt að breyta borðinu í upphafi spilsins .